PPKE BTK

**PÁZMÁNY SZENIOR EGYETEM**

2025 tavaszi szemeszter

**jelenléti és online (hibrid) kurzus**

**Fejezetek az orosz történelemből**

*Tudományág:* történelem

A kurzus során áttekintjük az orosz történelem legfontosabb korszakait a Kijevi Rusztól a mai Oroszországig, továbbá bevezetjük az érdeklődő hallgatóságot az orosz történelem néhány alapvető forrásába és a róla szóló hiteles szakirodalomba. Az előadások során igyekszünk megvilágítani a történelmi és geopolitikai folyamatokat, a kontinuitás és a megszakítottság dinamikáját, az egyes események sajátos logikáját, valamint a történelmi személyiségek cselekvési stratégiájának eszmetörténeti, szimbolikus és kulturális kontextusait.

Az előadások **csütörtöki** napokon 17 órakor kezdődnek.

|  |  |  |
| --- | --- | --- |
| Dátum | A kurzus előadásai | Előadó |
| Február 20. | A középkori orosz kultúra | Dr. Horváth Géza |
| Február 27. | A Kijevi Rusz − egy közép-európai keleti szláv állam | Dr. Mitrovits Miklós |
| Március 6. | A Moszkvai Nagyfejedelemség felemelkedése és a cárizmus kialakulása | Dr. Mitrovits Miklós |
| Március 13. | A Romanov-dinasztia születése és felemelkedése | Dr. Mitrovits Miklós |
| Március 20. | A pétervári Oroszország története I. Pétertől II. Katalinig | Dr. Kolontári Attila |
| Március 27. | A pétervári Oroszország kultúrája | Dr. Horváth Géza |
| Április 3. | Reformok és reakció. Oroszország története I. Sándor, I. Miklós és II. Sándor uralkodása alatt | Dr. Kolontári Attila |
| Április 10. | Az 1917-es oroszországi forradalom és bolsevik hatalomátvétel. A Szovjetunió megalakulása | Dr. Kolontári Attila |
| Május 8. | A sztálinizmus mint történeti jelenség | Dr. Kolontári Attila |
| Május 15. | A posztsztálini Szovjetunió | Dr. Mitrovits Miklós |
| Május 22. | A posztszovjet Oroszország | Dr. Mitrovits Miklós |